Podmienky poskytnutia príspevku (ďalej aj „PPP“), forma a spôsob ich overenia

| **P. č.** | **Znenie PPP** | **Popis podmienky poskytnutia príspevku** | **Forma preukázania a spôsob overenia splnenia PPP** (prvotným zdrojom overenia splnenia PPP je využitie integračnej akcie) | **Kód a znenie PPP v  ITMS2014+** |
| --- | --- | --- | --- | --- |
| Kategória podmienok poskytnutia príspevku: **Oprávnenosť žiadateľa** | | | | |
|  | **Konkrétny oprávnený žiadateľ** | V rámci každého vyzvania je oprávneným žiadateľom iba subjekt uvedený vo vyzvaní.  Zároveň osoba konajúca v mene oprávneného žiadateľa, ak je odlišná od štatutárneho orgánu žiadateľa, musí byť riadne splnomocnená na výkon predmetných úkonov. Žiadateľ je povinný za účelom posúdenia splnenia tejto podmienky poskytnutia príspevku preukázať, že osoby konajúce v mene žiadateľa, ktoré nie sú štatutárnym orgánom žiadateľa, sú riadne splnomocnené, resp. preukázateľne oprávnené vykonávať relevantné úkony vo vzťahu k ŽoNFP a/alebo konaniu o ŽoNFP (relevantné v prípade, ak ŽoNFP alebo úkony v konaní vykonáva osoba splnomocnená žiadateľom, resp. osoba, ktorej takéto konanie vyplýva zo záväzného aktu organizácie).  V prípade, ak je na predloženie ŽoNFP a/alebo zastupovanie v konaní o žiadosti splnomocnená iná osoba, ktorá nie je štatutárnym orgánom žiadateľa, je žiadateľ povinný za účelom posúdenia splnenia tejto podmienky poskytnutia príspevku preukázať, že táto osoba:   * 1. je riadne splnomocnená vykonávať relevantné úkony vo vzťahu k ŽoNFP a/alebo konaniu o ŽoNFP – žiadateľ predkladá na preukázanie tejto skutočnosti prílohu ŽoNFP *Splnomocnenie osoby konajúcej v mene žiadateľa*, resp.   2. je preukázateľne oprávnená vykonávať relevantné úkony vo vzťahu k ŽoNFP a/alebo konaniu o žiadosti o NFP na základe príslušného záväzného aktu organizácie – žiadateľ predkladá v rámci prílohy ŽoNFP *Súhrnné čestné vyhlásenie* (časť I.) s identifikáciou aktu organizácie, z ktorého vyplýva oprávnenie týchto osôb vykonávať relevantné úkony. | **Forma preukázania:**  nevyžaduje sa  **Príloha ŽoNFP** (ak relevantné)**:**   * **Splnomocnenie osoby konajúcej v mene žiadateľa**[[1]](#footnote-1) (ak relevantné), **alebo** * **Súhrnné čestné vyhlásenie** (časť I.)[[2]](#footnote-2).   **Spôsob overenia:**  **ITMS 2014+ (**resp. údaje evidované v informačných systémoch verejnej správy (<https://rpo.statistics.sk>, <https://oversi.gov.sk>))  Integračná akcia „Získanie Výpisu z Obchodného registra SR“ | GEN00001  Právna forma / Konkrétny oprávnený žiadateľ.  OBLIGATÓRNA podmienka |
|  | **Podmienka, že žiadateľ ani jeho štatutárny orgán, ani žiadny člen štatutárneho orgánu, ani prokurista/i, ani osoba konajúca v mene žiadateľa neboli právoplatne odsúdení za trestný čin korupcie, za trestný čin poškodzovania finančných záujmov Európskej únie, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe** | Žiadateľ ani jeho štatutárny orgán, ani osoba splnomocnená konať v mene žiadateľa neboli právoplatne odsúdení za trestný čin korupcie, za trestný čin poškodzovania finančných záujmov Európskych spoločenstiev, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe. | **Forma preukázania:**  **Príloha ŽoNFP:**  **Formulár ŽoNFP – tab. 15 Čestné vyhlásenie žiadateľa**.  **Spôsob overenia:**  **Formulár ŽoNFP – tab. 15 Čestné vyhlásenie žiadateľa** | GEN00011  Podmienka bezúhonnosti žiadateľa.  OBLIGATÓRNA podmienka |
| Kategória podmienok poskytnutia príspevku: **Oprávnenosť aktivít realizácie projektu** | | | | |
|  | **Podmienka oprávnenosti aktivít projektu** | Všetky aktivity projektu musia byť vo vecnom súlade s typmi oprávnených aktivít OPII, na realizáciu ktorých je vyhlásené vyzvanie.  Ak nie je v príslušnom vyzvaní uvedené inak, žiadateľ je oprávnený v rámci jednej ŽoNFP zahrnúť aktivity pokrývajúce všetky oblasti intervencie (121 Príprava, vykonávanie, monitorovanie a inšpekcia, 122 Hodnotenie a štúdie a 123 Informovanie a komunikácia), pričom platí, že jedna hlavná aktivita môže byť priradená iba k jednej oblasti intervencie. Oprávnené na poskytnutie príspevku budú výlučne projekty, ktoré svojimi aktivitami spadajú do rámca oprávnených aktivít OPII definovaných vo vyzvaní. | **Forma preukázania:**  **Príloha ŽoNFP:**  **Formulár ŽoNFP – tab. 15 Čestné vyhlásenie žiadateľa**.  Žiadateľ vyberie v čestnom vyhlásení iba relevantné časti z nasledovných možností:   * že realizácia projektu je navrhovaná v súlade s internými pravidlami odmeňovania zamestnancov žiadateľa (relevantné v prípade projektov v rámci špecifického cieľa 8.1 aktivity A), * že realizácia projektu je navrhovaná v súlade so systémom vzdelávania žiadateľa (relevantné v prípade projektov v rámci špecifického cieľa 8.1 aktivity B), * že realizácia projektu je navrhovaná v súlade s organizačnými postupmi žiadateľa k realizácii informačných a komunikačných aktivít (relevantné v prípade projektov v rámci špecifického cieľa 8.2).   **Spôsob overenia:**  **Formulár ŽoNFP – tab. 15 Čestné vyhlásenie žiadateľa** | GEN00013  Osobitné skutočnosti preukazujúce oprávnenosť aktivít projektu.  OBLIGATÓRNA podmienka |
|  | **Podmienka, že žiadateľ neukončil fyzickú realizáciu všetkých oprávnených aktivít projektu pred predložením ŽoNFP** | Žiadateľ nesmie ukončiť fyzickú realizáciu všetkých oprávnených aktivít projektu pred predložením ŽoNFP na RO OPII bez ohľadu na to, či žiadateľ uhradil všetky súvisiace platby. | **Forma preukázania:**  Bez osobitnej prílohy.  **Spôsob overenia:**  **Formulár ŽoNFP** | GEN01102  Podmienka, že žiadateľ neukončil fyzickú realizáciu všetkých oprávnených hlavných aktivít projektu (realizovaného z PO 8 OPII) pred predložením ŽoNFP.  OBLIGATÓRNA podmienka |
| **Kategória podmienok poskytnutia príspevku: Oprávnenosť miesta realizácie projektu** | | | | |
|  | **Podmienka, že projekt je realizovaný na oprávnenom území** | Žiadateľ je povinný realizovať projekt na oprávnenom území. Oprávneným územím pre všetky aktivity je celé územie Slovenskej republiky. V rámci projektov technickej pomoci sa uplatňuje princíp pro rata. Výška jednotlivých zdrojov financovania (EFRR, štátny rozpočet a pro rata) je špecifikovaná v kapitole 1.4 Postupov TP.  Sídlo subjektu, ktorý realizuje projekt technickej pomoci nemá vplyv na územnú oprávnenosť výdavkov, ktorá sa určuje podľa dopadu implementovaných operácií. | **Forma preukázania:**  Bez osobitnej prílohy.  **Spôsob overenia:**  **Formulár ŽoNFP** | GEN00994  Podmienka, že projekt je realizovaný na oprávnenom území.  OBLIGATÓRNA podmienka |
| Kategória podmienok poskytnutia príspevku: **Kritériá pre výber projektov** | | | | |
|  | **Podmienka splnenia hodnotiacich kritérií** | ŽoNFP musí splniť hodnotiace kritériá, inak RO OPII rozhodne o jej zamietnutí. Prostredníctvom hodnotiacich kritérií odborní hodnotitelia posudzujú kvalitatívnu úroveň predloženej ŽoNFP.  Hodnotiace kritériá pre projekty technickej pomoci OPII, ich kategorizácia do hodnotiacich oblastí, ako aj spôsob ich aplikácie sú uvedené v dokumente ***Hodnotiace kritériá OPII prioritná os 1 až 6 - národné projekty, veľké projekty a prioritná os 8 Technická pomoc****,* ktorý je zverejnený na webovom sídle [www.opii.gov.sk](http://www.opii.gov.sk). | **Forma preukázania:**  Bez osobitnej prílohy.  **Spôsob overenia:**  **Formulár ŽoNFP vrátane príloh** | GEN00027  Podmienky splnenia kritérií na výber projektov.  OBLIGATÓRNA podmienka |
| Kategória podmienok poskytnutia príspevku: **Podmienky poskytnutia pomoci vyplývajúce z osobitných predpisoV** | | | | |
|  | **Podmienka neporušenia zákazu nelegálneho zamestnávania štátneho príslušníka tretej krajiny za obdobie, stanovené vo výzve (zvyčajne za obdobie 5 rokov predchádzajúcich podaniu ŽoNFP)** | Žiadateľ nesmie porušiť zákaz nelegálnej práce a nelegálneho zamestnávania podľa osobitného predpisu[[3]](#footnote-3) za obdobie 5 rokov predchádzajúcich podaniu žiadosti o NFP. | **Forma preukázania:**  **Príloha ŽoNFP:**  **Formulár ŽoNFP – tab. 15 Čestné vyhlásenie žiadateľa[[4]](#footnote-4)**.  **Spôsob overenia:**  **ITMS2014+** (resp. <https://www.ip.gov.sk/app/registerNZ/>)  **Integračná akcia „Získanie informácie zo zoznamu právnických osôb porušujúcich zákaz nelegálneho zamestnávania“[[5]](#footnote-5)**  *Informácie k využívaniu ITMS2014+:*  *V ITMS2014+ je overovaná evidencia subjektu v zozname fyzických osôb a právnických osôb, ktoré porušili zákaz nelegálneho zamestnávania. Evidencia v zozname zahŕňa širší okruh porušení, ako je stanovené v podmienke poskytnutia príspevku. RO môže z tohto dôvodu priamo vo výzve stanoviť povinnosť pre žiadateľa, ktorý je v zozname evidovaný, predložiť protokol o výsledku inšpekcie alebo iný doklad, ktorým preukáže plnenie podmienky poskytnutia príspevku.* | GEN00019  Podmienka neporušenia zákazu nelegálnej práce a nelegálneho zamestnávania za obdobie 5 rokov predchádzajúcich podaniu ŽoNFP.  Termín podania ŽoNFP je určujúci pre posúdenie počiatočného dátumu plnenia podmienky, pričom žiadateľ/prijímateľ nesmie podmienku poskytnutia príspevku porušiť ani počas realizácie projektu.  OBLIGATÓRNA podmienka |
|  | **Podmienka oprávnenosti výdavkov z hľadiska verejného obstarávania na hlavné aktivity projektu** | Výdavky na hlavné aktivity projektu musia byť skontrolované z hľadiska dodržania postupov a pravidiel podľa zákona o VO.  Pri realizácii verejného obstarávania (ďalej len „VO“) a predkladaní dokumentácie k VO na RO OPII postupuje žiadateľ podľa **Príručky pre projekty technickej pomoci OPII** (v prípade prijímateľa MDV SR) / **Príručky pre realizáciu verejného obstarávania OPII**, ktorá je zverejnená na webovom sídle poskytovateľa.  **Platnosť podmienky:**  Podmienka sa uplatňuje iba v prípade, ak RO OPII priamo vo Vyzvaní rozhodne o aplikácii tejto podmienky poskytnutia príspevku.  Ak RO OPII v rámci Vyzvania rozhodne o aplikácii tejto podmienky poskytnutia príspevku, táto podmienka sa uplatňuje v prípade, ak žiadateľ má v čase predloženia ŽoNFP zrealizované VO[[6]](#footnote-6), ktorého hodnota v zmysle výsledku VO predstavuje minimálne 30% celkovej požadovanej hodnoty NFP. RO OPII v schvaľovacom procese ŽoNFP vykoná kontrolu VO, pričom kladný výsledok tejto kontroly je podmienkou schválenia ŽoNFP, resp. výdavkov, ktoré sú predmetom VO. | **Forma preukázania:**  **Ak RO OPII zadefinuje vo Vyzvaní túto podmienku resp. povinnosť predloženia dokumentácie k VO:**  **Formulár ŽoNFP**  **Príloha ŽoNFP:**   * **Dokumentácia k verejnému obstarávaniu** (v plnom rozsahu podľa *Príručky pre projekty technickej pomoci OPII (v prípade prijímateľa MDV SR) / Príručky pre realizáciu verejného obstarávania OPII*)– žiadateľ predkladá kópiu originálnej dokumentácie   Ak VO **nebolo predmetom kontroly** RO OPII pred predložením ŽoNFP   * Dokumentácia k VO podľa Príručky pre projekty technickej pomoci OPII (v prípade prijímateľa MDV SR) / Príručky pre realizáciu verejného obstarávania OPII.   Ak VO **bolo predmetom kontroly** RO OPII pred predložením ŽoNFP   1. závery z kontroly  * v prípade administratívnej kontroly vykonanej podľa zákona č. 502/2001 Z. z. - Správa z kontroly VO vypracovaná RO OPII; * v prípade finančnej kontroly vykonanej podľa zákona č. 357/2015 Z. z. – Závery z vykonanej základnej finančnej kontroly VO vypracované RO OPII / Správa z kontroly VO a;  1. čestné vyhlásenie žiadateľa, že od poslednej kontroly VO vykonanej RO OPIII nedošlo k podpisu ďalších dodatkov k zmluve, alebo 2. príslušné dodatky k zmluve, ktoré neboli predmetom predchádzajúcej kontroly RO OPII spolu so žiadosťou o vykonanie kontroly.   **Spôsob overenia:**  **Formulár ŽoNFP a prílohy** | GEN01106  Oprávnenosť z hľadiska VO na hlavné aktivity projektu (realizovaného z PO č. 8 OPII).  FAKULTATÍVNA podmienka |
| Kategória podmienok poskytnutia príspevku: **Ďalšie podmienky poskytnutia príspevku** | | | | |
|  | **Podmienka oprávnenosti z hľadiska súladu s horizontálnymi princípmi** | Projekt, ktorý je predmetom ŽoNFP, musí byť v súlade s horizontálnymi princípmi: 1) udržateľný rozvoj a/alebo 2) rovnosť mužov a žien a 3) nediskriminácia, ktoré sú definované v Partnerskej dohode na roky 2014 – 2020 a v čl. 7 a 8 všeobecného nariadenia[[7]](#footnote-7).  **Horizontálny princíp Udržateľný rozvoj (ďalej aj „HP UR“)** - Hlavným cieľom HP UR je zabezpečenie environmentálnej, sociálnej a ekonomickej udržateľnosti rastu s osobitným dôrazom na ochranu a zlepšenie životného prostredia pri zohľadnení zásady „znečisťovateľ platí“.  Oprávnené typy aktivít v rámci prioritnej osi 8 Technická pomoc nie sú priamo zamerané na podporu uvedeného horizontálneho princípu. Gestorom HP UR je Úrad vlády SR. Základným dokumentom HP UR je **Systém implementácie HP UR,** ktorý je zverejnený na [www.hpisahptur.gov.sk](http://www.hpisahptur.gov.sk)  v časti menu „Dokumenty 2014 – 2020“. HP UR kladie dôraz aj na využívanie zeleného verejného obstarávania všade tam, kde je to možné  (pozri  [Národný akčný plán zeleného verejného obstarávania na roky 2011 – 2015](http://www.rokovanie.sk/Rokovanie.aspx/BodRokovaniaDetail?idMaterial=20641).  **Horizontálny princíp rovnosť mužov a žien a nediskriminácia (ďalej aj „HP RMŽaND“ alebo „HP RN“) -** Hlavným účelom HP RMŽaND je odstraňovať bariéry, ktoré vedú k izolácii a vylučovaniu ľudí z verejného, politického, spoločenského, pracovného života, a to na základe takých sociálnych kategórií ako je pohlavie, rod, vek, rasa, etnikum, vierovyznanie alebo náboženstvo, sexuálna orientácia, zdravotné postihnutie atď. Účelom uplatňovania HP RMŽaND je zároveň eliminovať a predchádzať diskriminácii na základe týchto znakov. Osobitný prístup si vyžadujú osoby so zdravotným postihnutím, pre ktoré je potrebné vytvorenie mimoriadnych podmienok prístupnosti. Vyzvanie sa dotýka hlavne nasledujúcich cieľov HP RMŽaND:  v rámci horizontálneho princípu rovnosť mužov a žien ide konkrétne o cieľ „zníženie horizontálnej a vertikálnej rodovej segregácie v odvetviach hospodárstva mužov a žien“;  a v rámci horizontálneho princípu nediskriminácia ide konkrétne o cieľ „zabezpečenie rovnosti príležitostí v prístupe a využívaní infraštruktúry a služieb“.  V súvislosti s týmto vyzvaním je potrebné upozorniť osobitne na to, aby:  v rámci refundácie miezd administratívnych kapacít zapojených do implementácie OP nedochádzalo k nerovnému odmeňovaniu za rovnakú prácu na základe pohlavia, alebo príslušnosti k akejkoľvek znevýhodnenej skupine osôb,  v rámci vzdelávania zamestnancov za účelom zvyšovania odborných a jazykových zručností administratívnych kapacít nedochádzalo k znevýhodneným podmienkam akejkoľvek skupiny osôb,  v rámci zabezpečenia technického vybavenia, technologickej podpory útvarov zapojených do implementácie OP a zabezpečenia webového portálu bola zabezpečená prístupnosť pre osoby so zdravotným postihnutím definovaných vo Vyhláške Úradu podpredsedu vlády Slovenskej republiky pre investície a informatizáciu č. 179/2020, ktorou sa ustanovuje spôsob kategorizácie a obsah bezpečnostných opatrení informačných technológií verejnej správy.  Gestorom HP RMŽaND je Ministerstvo práce, sociálnych vecí a rodiny SR. Základným dokumentom HP RMŽaND je **Systém implementácie HP RMŽaND**. Viac informácií o HP RMŽaND je možné získať na webovom sídle [www.gender.gov.sk](http://www.gender.gov.sk).  V prípade špecifických otázok bude žiadateľovi poskytnutý kontakt na zamestnanca príslušného gestora HP, ktorý mu poskytne požadované informácie. | **Forma preukázania:**  Bez osobitnej prílohy.  **Spôsob overenia:**  **Formulár ŽoNFP** | GEN00026  Oprávnenosť z hľadiska súladu s HP.  OBLIGATÓRNA podmienka na základe relevantnosti |
|  | **Časová oprávnenosť realizácie projektu** | Spravidla v rámci Vyzvania nie je stanovená maximálna ani minimálna dĺžka realizácie projektu, pri dodržaní konečného termínu na vznik oprávnených výdavkov v súlade so všeobecným nariadením. Časová oprávnenosť výdavkov projektu je uvedená aj v ***Príručke k oprávnenosti výdavkov OPII***, ktorá je zverejnená na webovom sídle [www.opii.gov.sk](http://www.mindop.sk).  **Platnosť podmienky:**  V prípade žiadateľa RO OPIS sú výdavky oprávnené od 17.12.2015, čo je dátum predloženia žiadosti o zmenu dokumentu OPII vo verzii 2.0 na EK. | **Forma preukázania:**  Bez osobitnej prílohy.  **Spôsob overenia:**  **Formulár ŽoNFP** | GEN01103  Časová oprávnenosť realizácie projektu (realizovaného z PO 8 OPII).  FAKULTATÍVNA podmienka |
|  | **Podmienky poskytnutia príspevku z hľadiska definovania merateľných ukazovateľov projektu** | Výstupy/výsledky projektu, ktoré majú byť dosiahnuté realizáciou aktivít projektu musia byť kvantifikované prostredníctvom merateľných ukazovateľov definovaných v Prílohe č. 4 týchto Postupov TP. | **Forma preukázania:**  Bez osobitnej prílohy.  **Spôsob overenia:**  **Formulár ŽoNFP** | GEN01104  Podmienky poskytnutia príspevku z hľadiska definovania merateľných ukazovateľov projektu (realizovaného z PO 8 OPII).  FAKULTATÍVNA podmienka |
|  | **Maximálna a minimálna výška príspevku** | Minimálna výška príspevku sa nestanovuje. Maximálna výška celkových oprávnených výdavkov projektu nesmie prekročiť výšku finančných prostriedkov vyčlenených na vyzvanie | **Forma preukázania:**  Bez osobitnej prílohy.  **Spôsob overenia:**  **Formulár ŽoNFP** | GEN01105  Maximálna a minimálna výška príspevku (projektu realizovaného z PO 8 OPII) |
|  | **Podmienka, že výdavky projektu sú oprávnené** | Výdavky projektu musia byť preukázateľne oprávnené na financovanie z OPII v súlade s ***Príručkou k oprávnenosti výdavkov OPII,*** ktorej aktuálna verzia je zverejnená na [www.opii.gov.sk](http://www.opii.gov.sk). | **Forma preukázania:**  **Formulár ŽoNFP**  **Príloha ŽoNFP**  **Podporná dokumentácia k oprávnenosti výdavkov**  (Rozpočet projektu, Komentár k rozpočtu projektu, Záznam z vyhodnotenia prieskumu trhu[[8]](#footnote-8))[[9]](#footnote-9)  **Spôsob overenia:**  **Formulár ŽoNFP a prílohy ŽoNFP** | GEN00014  Podporná dokumentácia preukazujúca oprávnenosť výdavkov a/alebo nárokovanej výšky oprávnených výdavkov.  FAKULTATÍVNA podmienka |

Vzhľadom na to, že k vybraným prílohám ŽoNFP predkladá žiadateľ jedno súhrnné čestné vyhlásenie, žiadateľ v písomnej verzii príloh k ŽoNFP toto čestné vyhlásenie priradí k prílohe s najnižším poradovým číslom.

Ak žiadateľ nepredkladá niektorú z povinných príloh ŽoNFP z dôvodu, že nie je pre žiadateľa relevantná, žiadateľ predloží Súhrnné čestné vyhlásenie (časť II.)[[10]](#footnote-10) k nerelevantnosti prílohy. Ak žiadateľ v rámci originálu ŽoNFP predkladá kópiu niektorej z povinných príloh ŽoNFP, žiadateľ v Súhrnnom čestnom vyhlásení (časť III.)[[11]](#footnote-11) uvedie zhodu kópie s originálom. Žiadateľ je povinný uchovávať originály dokumentov u seba a v prípade požiadavky RO OPII je povinný kedykoľvek v priebehu konania o žiadosti alebo implementácie projektu predložiť originál príslušného dokumentu.

1. Žiadateľ predkladá túto prílohu iba v prípade, ak osoba konajúca v mene žiadateľa je odlišná od štatutárneho orgánu žiadateľa. Táto osoba musí byť riadne splnomocnená na zastupovanie žiadateľa vo vzťahu k ŽoNFP a/alebo konaniu o ŽoNFP. Túto prílohu predkladá žiadateľ vždy v každej ŽoNFP. [↑](#footnote-ref-1)
2. Žiadateľ predkladá podľa vzoru Súhrnného čestného vyhlásenia, ktoré je uvedené v prílohe 2 týchto Postupov TP. [↑](#footnote-ref-2)
3. Zákon č. 82/2005 Z. z. o nelegálnej práci a nelegálnom zamestnávaní v znení neskorších predpisov [↑](#footnote-ref-3)
4. Editovateľná časť zo strany RO. [↑](#footnote-ref-4)
5. Podkladom je zoznam zverejnený na webovom sídle <http://www.safework.gov.sk/register/>. [↑](#footnote-ref-5)
6. Za zrealizované VO sa považuje VO vo fáze po podpise zmluvy s úspešným uchádzačom po nadobudnutí platnosti a účinnosti tejto zmluvy, vrátane všetkých dodatkov k tejto zmluve. [↑](#footnote-ref-6)
7. Nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 [↑](#footnote-ref-7)
8. Prieskum nesmie byť starší ako 6 mesiacov pred podaním ŽoNFP s výnimkou, ak žiadateľ v spôsobe vykonania prieskumu trhu uvedie „iný spôsob“. V tom prípade je žiadateľ povinný tento spôsob preukázania oprávnenosti výdavkov podrobne popísať a zdôvodniť jeho vhodnosť výberu. [↑](#footnote-ref-8)
9. Žiadateľ do ŽoNFP predkladá túto prílohu podľa vzoru Podpornej dokumentácie k oprávnenosti výdavkov, ktorý je uvedený v prílohe č. 3 týchto Postupov TP. [↑](#footnote-ref-9)
10. Žiadateľ predkladá podľa vzoru Súhrnného čestného vyhlásenia, ktoré je uvedené v prílohe 2 týchto Postupov TP. [↑](#footnote-ref-10)
11. Ak čestné vyhlásenie o zhode nie je uvedené vo formulári ŽoNFP – tab. 15, tak žiadateľ predkladá podľa vzoru Súhrnného čestného vyhlásenia, ktoré je uvedené v prílohe 2 týchto Postupov TP. [↑](#footnote-ref-11)